Etihad Airways

**Etihad Airways** (Arabies: شَرِكَة ٱلْاِتِّحَاد لِلطَّيْرَان‎) is die tweede vlagdraer-lugredery van die Verenigde Arabiese Emirate. Die redery se spil is op die Aboe Dhabi Internasionale Lughawe, waar dit ook die meeste van die ruimte in terminaalgeboue met Emirates deel. Etihad het in November 2003 met bedrywighede begin. Dit is die tweede grootste lugredery in die VAE na Emirates. Die naam Etihad is Arabies vir 'Verenigd'.

Die lugredery bedryf meer as 1 000 vlugte per week na meer as 130 passasiers- en vragbestemmings in die Midde-Ooste, Afrika, Europa, Asië, Australië en Noord-Amerika, met 'n vloot van 79 Airbus- en Boeing-vliegtuie sedert Februarie 2020. In 2015 het Etihad 14,8 miljoen passasiers vervoer, 'n toename van 22,3% vanaf die vorige jaar, wat 'n inkomste van VS$9,02 miljard en netto wins van VS$103 miljoen gelewer het.

Benewens sy kernaktiwiteit van passasiersvervoer, bedryf Etihad ook Etihad Holidays en Etihad Cargo. Etihad het sy lugredery-alliansie, Etihad Airways Partners, in Oktober 2015 gestig wat in 2018 ontbind is nadat verskeie van sy lede in finansiële moeilikheid beland het.  Etihad Airways hou minderheidsaandele in die deelnemende lugrederye, sowel as 'n belang in Virgin Australia, tot sy insolvensie in April 2020 geen opbrengs op belegging gelewer het nie. Bespreking vir hierdie lugdienste is onder een netwerk gekonsolideer.

## Hoofkantoor 
Etihad se hoofkantoor is in Khalifa-stad, Aboe Dhabi, naby Aboe Dhabi Internasionale Lughawe. Etihad het in 2007 183,6 miljoen VAE-dirhams (US$50 miljoen) bestee om te reël dat sy nuwe hoofkantoor en opleidingsentrum gebou word. 

## Bestemmings 
Vanaf Junie 2019 bedien Etihad 81 passasiers- en vragbestemmings regoor Afrika, Europa, Noord-Amerika, Asië en Australië vanaf sy spilpunt by Aboe Dhabi Internasionale Lughawe. Totdat die São Paulo-diens aan die einde van Maart 2017 beëindig is, was Etihad Airways een van die min karweiers wat passasiersdienste na al ses bewoonde kontinente gehad het.  

## Kodedeelooreenkomste 
Etihad Airways het kodedeelooreenkomste met die volgende lugrederye:

* Aegean Airlines
* Aer Lingus
* Aeroflot
* Air Arabia Abu Dhabi
* Air Canada
* Air Europa
* Air France
* Air Malta
* Air New Zealand
* All Nippon Airways
* Asiana Airlines
* Avianca
* Bangkok Airways
* El Al
* Emirates
* Garuda Indonesia
* Gulf Air
* ITA Airways
* JetBlue
* KLM
* Korean Air
* Kuwait Airways
* Lufthansa
* Middle East Airlines
* Oman Air
* Pakistan International Airlines
* Precision Air
* Royal Air Maroc
* Royal Jordanian
* Saudia
* SNCF (Railway)
* SriLankan Airlines
* Swiss International Air Lines
* Turkish Airlines
* Virgin Australia

## Vloot 
Die vloot van Etihad het in Desember 2022 bestaan uit:

## Borgskappe 
**Etihad Airways** is die amptelike borg van die Formule Een Aboe Dhabi Grand Prix wat jaarliks op die Yas Marina-renbaan in Aboe Dhabi gehou word.

## Galery 

Lêer:Etihad Airways - Airbus A380-861.jpg|Etihad se eerste Airbus A380 vertrek van Lughawe Londen-Heathrow
Lêer:Etihad Airways Boeing 787-9 Dreamliner A6-BLA.jpg|Etihad Boeing 787-9 in die huidige kleurskema
Lêer:A6-EHJ A340-600 Etihad F1 (6896908315).jpg|'n Etihad Airways Airbus A340-600 in spesiale Formule Een-kleure by Lughawe Frankfurt in Februarie 2012
Lêer:Etihad Airways Boeing 777-300ER (A6-ETA) in new livery.jpg|Etihad Boeing 777-300ER styg op by die Manchester-lughawe
Lêer:N855GT.jpg|Etihad Cargo Boeing 747-8F by die Hazrat Shahjalal-lughawe in Dhaka

## Verwysings